****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 19. juuni 2024 nr 1-13/24/28

Algus kell 16.02, lõpp kell 17.25

**Koosolekut juhatas** Tõnu Juul

**Protokollis** Maria Kuldkepp

**Võtsid osa liikmed**: Itta Arak, Gert Elmaste, Janika Gedvil (Teams), Mare Hõbemäe, Tõnu Juul, Kalle Kivistik (Teams), Kiti Põld, Triinu Tints (Teams), Tiit Jürmann, Mati Tuuksam

**Võtsid osa asendusliikmed:** Liia Ardel (L. Saareoks asendusliige)

**Puudus:** Lea Saareoks, Heiki Raudla

**Koosolekul viibisid:** abilinnapea Are Tints (Teams), abilinnapea Kalvi Märtin, rahandusameti juhataja Kadri Kütt, sotsiaalameti juhataja Karin Kiis, pearaamatupidaja Anneli Rähn

Koosolek toimus füüsiliselt raekojas ja elektrooniliselt Microsoft Teamsis.

Päevakorra arutelud. Kinnitati järgmine päevakord.

**PÄEVAKORD:**

1. Viljandi linna 2023. aasta konsolideerimisgrupi majandusaasta aruande kinnitamine (2024/279)

2. Maamaksumäärade kehtestamine (2024/278)

3. Projektitoetused

4. Muud küsimused

**PÄEVAKORRAPUNKT NR 1**

**Viljandi linna 2023. aasta konsolideerimisgrupi majandusaasta aruande kinnitamine (2024/279)**

**KUULATI:**

A. Rähn – kinnitada 2023. aasta konsolideerimisgrupi majandusaasta aruanne.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna 2023. aasta konsolideerimisgrupi majandusaasta aruande kinnitamine (2024/279)“.

**PÄEVAKORRAPUNKTID NR 2**

**Maamaksumäärade kehtestamine (2024/278)**

**KUULATI:**

K. Märtin - eelnõu eesmärk on Viljandi linnas alates 1. jaanuar 2025. maamaksumäärade kehtestamine.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Maamaksumäärade kehtestamine (2024/278)“.

**PÄEVAKORRAPUNKT NR 3**

**Projektitoetused**

Projekte hindas 10 komisjoniliiget.

**Sotsiaalvaldkonna III voor**

• MTÜ Evestuudio taotleb 1495 eurot „Meele ja keha tervendamise teraapilised praktikad“ korraldamiseks.

Komisjoni ettepanek eraldada 359 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

• Viljandi Pensionäride Liit taotleb 1500 eurot „Eakate ümarlaud ja konverents Haapsalus“ korraldamiseks.

Komisjoni ettepanek eraldada 906 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

• Viljandimaa Puuetega Inimeste Nõukoda taotleb 1500 eurot „Eakate ümarlaud ja konverents Haapsalus“ korraldamiseks.

**Ettepanek:**

K. Põld – toetada 1500 euroga.

Komisjoni pani ettepaneku hääletusele.

**Hääletati:**

6 poolt, 1 vastu

Komisjoni ettepanek eraldada 1500 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

Komisjoni esimees pani hääletusele otsuste kinnitamise.

**Hääletati:**

7 poolt

**OTSUSTATI:**

Eraldada:

|  |  |  |
| --- | --- | --- |
| **Sotsiaalvaldkond III voor** | **Projekti pealkiri** | **Toetuse summa** |
| MTÜ Evestuudio | Meele ja keha tervendamise teraapilised praktikad | 359.- |
| Viljandi Pensionäride Liit | Eakate ümarlaud ja konverents Haapsalus | 906.- |
| Viljandimaa Puuetega Inimeste Nõukoda | 30 aastat Viljandimaa Puuetega Inimeste Nõukoda | 1500.- |

**PÄEVAKORRAPUNKTID NR 4**

**Muud küsimused**

**KUULATI:**

Komisjoni liikmed arutasid võimalikke arutelu teemasid järgmisteks koosolekuteks.

**OTSUSTATI:**

1. Kutsuda komisjoni koosolekule jurist arutama projektitoetuste korda.

2. Kutsuda kedagi selgitama parkimiskorraldust Viljandi linnas.

3. Kutsuda prügimajanduse esindaja koosolekule.

(allkirjastatud digitaalselt) (allkirjastatud digitaalselt)

Tõnu Juul Maria Kuldkepp

koosoleku juhataja protokollija